Fuq il-programm Awla, ippreżentat minn Luke Dalli, tkellem dwar l-esperjenza tiegħu Nick Mercieca. Nick twieled bi spina bifida fejn ma jistax iċaqlaq saqajh. Mill-bidu nett Nick dejjem wera karattru sod, u jgħid li qatt ma ħalla lilu nnifsu jaqta' qalbu minkejja l-isfidi li jaffaċċja. Kollox beda meta ġie offrut jibda jipprova jitgħallem l-isport tal-karate, xi ħaġa li tant ħabb minn dejjem. "Pruvajt u minn dakinhar bqajt immur!" Nick wasal f'punt fejn se jikseb black belt fil-karate. "Li jien ħa nkun l-ewwel tifel black belt, hi xi ħaġa sabiħa ħafna, għax qed nagħti kuraġġ lil ħaddieħor ma jaqtax qalbu." Nick jitrenja sagħtejn kuljum, u karate jkollu darbtejn fil-ġimgħa, kif ukoll ikollu sessjonijiet jitrenja bil-weights u anke rowing. Diġà kellu opportunitajiet barra minn xtutna, u Nicki bi ħsiebu jibqa' jaħdem u jidħol għal iktar sfidi fil-futur. Tassew int ta' ispirazzjoni għal ħafna! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Ħafna Jibku T-Telfa Ta' Alison Mallia - Omm Ta' Żewġt Itfal Żgħar Bil-Filmat: "Ir-Raba' Waħda Mhux Ħa Neħodha. Lanqas Jekk Jitfgħuni L-Ħabs" - Dr. Frank Portelli Jiddikjara Dan Waqt F Living Show X'Ġaralek Ħabib?… Insellimlek Ħabib Sellilna Għall-Beltin Li Telqu Qablek." - Ray Azzopardi Ristorant Jagħlaq Il-Bibien Tiegħu Sakemm Il-Gvern Ibiddel Ir-Regolamenti Li Trid Vaċċin Biex Tidħol Ġo Stabbiliment Tal-Ikel!